钦定古今图书集成/明伦汇编/官常典/第709卷 > 张嶷
## 钦定古今图书集成/明伦汇编/官常典/第709卷 > 张嶷

按《蜀志》本传：“嶷字伯岐，巴西郡南充国人也。弱冠为
县功曹。先主定蜀之际，山寇攻县，县长捐家逃亡。嶷
冒白刃，携负夫人，夫人得免，由是显名。州召为从事。
时郡内士人龚禄、姚伷位二千石，当世有声名，皆与
嶷友善。建兴五年，丞相亮北住汉中，广汉、绵竹，山贼
张慕等钞盗军资，劫略吏民，嶷以都尉将兵讨之。嶷”
度其《鸟散》，难以战禽，乃诈与和亲，克期置酒。酒酣，嶷
身率左右，因斩慕等五十馀级，渠帅悉殄，寻其馀类，
旬日清泰。后得疾病困笃，家素贫匮。广汉太守蜀郡
何祗，名为通厚，嶷宿与疏阔，乃自轝诣祗，托以治疾。
祗倾财医疗，数年除愈。其党道信义，皆此类也。拜为
牙门将。属马忠北讨汶山叛羌，南平四郡蛮夷，辄有
筹画战克之功。十四年，武都氏王符健请降，遣将军
张尉往迎，过期不到。大将军蒋琬深以为念，嶷平之
曰：“符健求附款至，必无他变。素闻健弟狡黠，不能同
功，将有乖离，是以稽留耳。”数日问至，健弟果将四百
户就魏，独健来从。初，越嶲郡自丞相亮讨高定之后，
叟夷数反，杀太守龚禄、焦璜。是后太守不敢之郡，只
住安定县，去郡八百馀里，其郡徒有名而已。时论欲
复旧郡，除嶷为越嶲太守。嶷将所领往之郡，诱以恩
信，蛮夷皆服，颇来降附。北徼捉马最骁劲，不承节度，
嶷乃往讨，生缚其帅魏狼，又解纵告喻，使招怀馀类，
表拜狼为邑侯，种落三千馀户，皆安土供职。诸种闻
之，多渐降服。嶷以功赐爵关内侯，苏祁邑君。冬，逢逢
弟《隗渠》等已降，复反，嶷诛逢逢妻，《旄牛》王女，嶷以计原之，而渠逃入西徼。渠刚猛捷悍，为诸种深所畏惮，
遣所亲二人诈降，嶷实取消息。嶷觉之，许以重赏，使
为反间，二人遂合谋杀渠。渠死，诸种皆安。又斯都耆
师李求承昔手杀龚禄，嶷求募捕得，数其宿恶而诛
之。始，嶷以郡郛宇颓坏，更筑小坞，在官三年，徙还故
郡，缮治城郭，夷种男女，莫不致力。定莋、台登、卑水三
县，去郡三百馀里，旧出盐铁及漆，而夷徼久自固食，
嶷率所领夺取，署长吏焉。嶷之到定莋，定莋率豪狼
岑槃木王舅，甚为蛮夷所信任，忿嶷自侵，不自来诣。
嶷使壮士数十，直往收致，挞而杀之。持尸还种，厚加
赏赐，喻以狼、岑之恶，且曰：“无得妄动，动即殄矣。”种类
咸面缚谢过。嶷杀牛飨宴，重申恩信，遂获盐铁器用，
周赡汉嘉郡界旄牛夷种类四千馀户，其率狼路欲
为姑婿。冬逢报怨，遣叔父离将逢众相度形势。嶷逆
遣亲近赍牛酒劳赐，又令离姊逆逢妻宣畅意旨。离
既受赐，并见其姊，姊弟欢悦，悉率所领将诣《嶷。嶷》厚
加赏待，遣还旄牛由是辄不为患。郡有旧道，经《旄牛》
中至成都，既平且近。自《旄牛》绝道已百馀年，更由安
上，既险且远。嶷遣左右赍货币赐路，重令路姑喻意。
路乃率兄弟妻子悉诣嶷嶷与盟誓，开通旧道，千里
肃清。复古亭驿，奏封路为《旄牛㽛毗》王，遣使将路朝
贡。后主于是加嶷抚戎将军，领郡如故。嶷初见费袆
为大将军，恣性汎爱，待信新附太过，嶷书戒之曰：“昔
岑彭率师来歙，杖节咸见害于刺客。今明将军位尊
权重，宜鉴前事，少以为警。”后袆果为魏降人郭修所
害。吴太傅诸葛恪以初破魏军，大兴兵众，以图攻取。
侍中诸葛瞻，丞相亮之子，恪从弟也。嶷与书曰：“东主
初崩，帝实幼弱，太傅受寄托之重，亦何容易！亲以周
公之才，犹有管、蔡流言之变；霍光受任，亦有燕、盖、上
官逆乱之谋；赖成、昭之明，以免斯难耳。昔每闻东主
杀生赏罚，不牟下人，又今以垂没之命，卒召太傅，属
以后事，诚实可虑。加吴、楚剽急，乃昔所记，而太傅离
少主，履敌庭，恐非良计长算之术也。虽云东家纲纪
肃然，上下辑睦，百有一失，非明者之虑邪？取古则今，
今则古也。自非郎君进忠言于太傅，谁复有尽言者
也？旋军广农，务行德惠，数年之中，东西并举，实为不
晚，愿深采察。”恪竟以此夷族嶷识见多如是类。在郡
十五年，邦域安穆，屡乞求还，乃征诣成都，夷民恋慕，
扶毂泣涕，过《旄牛》邑，邑君襁负来迎，及追寻至蜀郡
界，其皆督率随嶷朝贡者百馀人。嶷至，拜荡寇将军。
慷慨壮烈，士人咸多贵之。然放荡少礼，人亦以此讥
焉。是岁，延熙十七年也。魏狄道长李简密书请降，卫
将军姜维率嶷等因简之资以出陇西。既到狄道，简
悉率城中吏民出迎军。军前与魏将徐质交锋，嶷临
阵陨身，然其所杀伤亦过倍。既亡，封长子瑛西乡侯，
次子护雄袭爵南土越嶲民夷闻嶷死，无不悲泣，为
嶷立庙，四时水旱辄祀之。

按《益部耆旧传》：嶷风湿固疾，至都寖笃，扶杖然后能
起。李简请降，众议狐疑，而嶷曰必然姜维之出，时论
以嶷初还，股疾不能在行中。由是嶷自乞肆力中原，
致身敌庭。临发，辞后主曰：“臣当值圣明，受恩过量，加
以疾病在身，常恐一朝陨没，辜负荣遇。天不违愿，得
豫戎事。若凉州克定，臣为藩表守将，若有未捷，杀身
以报。”后主慨然为之流涕。